./data/phi0474/phi017/phi0474.phi017.perseus-lat2.xml
M. Tullius Cicero
itaque cum Roma clam esset profectus multosque					minutis mutuationibus fraudavisset, in Asiam venit Hermippoque percontanti de					nomine Fufiano respondit se omnem pecuniam Fufiis persolvisse 						interim, neque ita longo intervallo, libertus a Fufiis cum					litteris ad Hermippum venit; pecunia petitur ab Hermippo  Hermippus ab Heraclida					petit; ipse tamen Fufiis satis facit absentibus et fidem suam liberat; hunc					aestuantem et tergiversantem iudicio ille persequitur  A recuperatoribus causa					cognoscitur